cb88102308117f9b80cc95abeed70b91
Σε ποιες εργασίες αξίζει να εστιάσεις σε μία ανακαίνιση δωματίου;
-----------------------------------------------------------------


douleutaras.gr
2020.50

Πήρες την απόφαση να ανακαινίσεις ένα δωμάτιο του σπιτιού σου και θες να γνωρίζεις όλες τις επιλογές που υπάρχουν στην ανακαίνιση δωματίου; Ρωτήσαμε τους εξειδικευμένους επαγγελματίες της πλατφόρμα μας και φτιάξαμε μια λίστα με τις 8 εργασίες που μπορεί να περιλαμβάνει η ανακαίνιση δωματίου:


* **Αντικατάσταση - Συντήρηση δαπέδου**


Κατά την ανανέωση του δωματίου σου μπορείς να προχωρήσεις στη συντήρηση του δαπέδου και να το φροντίσεις ώστε να μοιάζει σαν καινούργιο. Διαφορετικά, μπορείς ακόμα και να αλλάξεις το δάπεδό σου και να το αντικαταστήσεις με καινούργιο. Οι επιλογές που έχεις είναι πραγματικά πολλές. Από το ξύλινο πάτωμα που πάντα ονειρευόσουν μέχρι δάπεδο από laminate, πλακάκια, μάρμαρο ή ότι άλλο επιθυμείς.


* **Μόνωση τοίχου (ηχομόνωση, θερμομόνωση)**


Οι εξειδικευμένοι επαγγελματίες μας μπορούν, κατά την ανακαίνιση του δωματίου σου, να φροντίσουν για την οριστική και πλήρη μόνωση του χώρου. Είτε έχεις πρόβλημα με την υπερβολική φασαρία είτε έχεις κουραστεί να πληρώνεις τους αυξημένους λογαριασμούς θέρμανσης, με μια αποτελεσματική μόνωση τοίχου θα απαλλαγείς από τα προβλήματά σου. Η εσωτερική θερμομόνωση και ηχομόνωση δωματίου είναι δύο από τις πιο διαδεδομένες εργασίες στην ανακαίνιση σπιτιού.


* **Γκρέμισμα τοίχων**


Είναι από τις εργασίες που συνοδεύονται από μεγάλη ταλαιπωρία και πολύ σκόνη στον χώρο, για αυτό και σπάνια επιλέγονται χωρίς μια γενική ανακαίνιση δωματίου.Είναι γεγονός, όμως, ότι μπορούν να ανανεώσουν μοναδικά ένα δωμάτιο, αλλάζοντας τη διαρρύθμιση του και δίνοντας την αίσθηση ότι βρίσκεσαι σε έναν εντελώς καινούργιο χώρο.


* **Ανακαίνιση ντουλάπας και άλλες ξυλουργικές εργασίες**


Η ανακαίνιση της ντουλάπας του δωματίου σου αποτελεί μια εξαιρετική επιλογή, αν θες με την ανανέωση του χώρου σου να συνδυάσεις υψηλή αισθητική και μέγιστη λειτουργικότητα. Παράλληλα με τις υπόλοιπες εργασίες ανακαίνισης, λοιπόν, μην παραλείψεις να προσέξεις όλα τα στοιχεία που περιλαμβάνονται στο δωμάτιο και χρειάζονται ανανέωση. Εκτός από την αναδιαμόρφωση της ντουλάπας μπορείς να επενδύσεις στην κατασκευή όμορφων και χρηστικών κατασκευών τόσο για αποθηκευτικό χώρο όσο και για διακόσμηση.


* **Αλλαγή ηλεκτρικών εγκαταστάσεων και φωτισμού**


Κατά την ανακαίνιση του δωματίου σου μπορείς να αλλάξεις της ηλεκτρικές εγκαταστάσεις ώστε να εξυπηρετούν καλύτερα τις ανάγκες σου. Για παράδειγμα, μπορείς να αλλάξεις τους παλιούς σου διακόπτες με ντίμερ ή να τοποθετήσεις κρυφό φωτισμό που θα βοηθήσει στη δημιουργία μια χαλαρωτικής ατμόσφαιρας. Θα εκπλαγείς από τον αέρα ανανέωσης που θα φέρει στο δωμάτιο σου ακόμα και η απλή αλλαγή φωτιστικού.


* **Βάψιμο δωματίου**


Το χρώμα του δωματίου είναι το στοιχείο που θα δώσει την τελική πινελιά στην ανακαίνιση δωματίου. Αλλάζοντας το χρώμα θα αλλάξει και η διάθεσή σου.Οι επιλογές που έχεις είναι αμέτρητες. Από μοντέρνα χρώματα και διχρωμίες μέχρι ιδιαίτερες τεχνοτροπίες ή τοποθέτηση ταπετσαρίας, βάφοντας τους τοίχους σου θα ανανεώσεις εύκολα και οικονομικά το χώρο.


* **Τοποθέτηση, αντικατάσταση ή συντήρηση μονάδων θέρμανσης και ψύξης**


Πέρα από το να αλλάξεις την όψη του δωματίου, μπορείς να κάνεις και εργασίες για την καλύτερη λειτουργία του. Στην ανακαίνιση δωματίου, μπορεί κανείς να συμπεριλάβει την εγκατάσταση μονάδων θέρμανσης και να εξασφαλίσει την κατάλληλη θερμοκρασία χειμώνα και καλοκαίρι. Μη ξεχνάς ακόμα ότι μπορείς, χωρίς να αλλάξει το κλιματιστικό σου, να φροντίσεις για ένα επαγγελματικό service που θα αυξήσει αυτόματα την απόδοσή του.


* **Αντικατάσταση κουφωμάτων ( εσωτερικών - εξωτερικών)**


Στο ίδιο πλαίσιο, μπορείς να επιλέξεις και την αντικατάσταση των παλιών σου κουφωμάτων με καινούργια. Εάν ανακαινίζεις το δωμάτιό σου, η αλλαγή κουφωμάτων μπορεί να ενισχύσει σημαντικά την ηχομόνωση του δωματίου και να εξασφαλίσει καλύτερη θερμομόνωση, άρα και χαμηλότερο κόστος θέρμανσης και ψύξης.


Εάν θες μια ανανέωση του δωματίου σου, η αλλαγή διακόσμησης είναι πολύ καλή επιλογή. Αν θες όμως κάτι πραγματικά εντυπωσιακό, μη διστάσεις να επιλέξεις μια από τις παραπάνω αλλαγές. Ο συνδυασμός των τεχνικών εργασιών ανακαίνισης και η αλλαγή διακόσμησης του δωματίου σου, θα χαρίσει ένα μοναδικό αισθητικό αποτέλεσμα.



 


